UREDBA KOMISIJE (EGS) št. 810/83

z dne 5. aprila 1983

o uvrstitvi blaga v tarifne številke ali podštevilke skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife[1], nazadnje spremenjene z Aktom o pristopu Grčije, in zlasti člena 3 Uredbe,

ker je treba za zagotovitev enotne uporabe nomenklature skupne carinske tarife predvideti uvrstitev naslednjega blaga:

1. keramični hranilnik v obliki prašička, približno 15 cm dolg in 9 cm visok, s cvetličnim motivom, z režo na hrbtu za vnašanje kovancev in s pokrovčkom iz mehke gume v okrogli odprtini na spodnji strani, skozi katero se kovanci vzamejo ven;

2. keramični hranilnik v obliki kipca starca (berača), približno 18 cm visok, z narisanim obrazom in obleko, z režo za vnašanje kovancev in s pokrovčkom iz mehke gume v okrogli odprtini na spodnji strani, skozi katero se kovanci vzamejo ven;

3. keramični hranilnik v obliki pingvina, približno 30 cm visok, z režo na zadnji strani za vnašanje kovancev in s ključavnico na spodnji strani;

4. plastični hranilnik v obliki pingvina, približno 16 cm visok, z rdečim šalom in režo na zadnji strani za vnašanje kovancev;

5. hranilnik v obliki stilizirane podobe otroka, iz barvanega lesa, približno 16 cm visok, sestavljen iz cilindrične posode z režo za vnašanje kovancev, na kateri je lesen zamašek, ki se lahko odpre, da se lahko vzamejo ven kovanci, in ki je pritrjena na tri dele, ki predstavljajo roke in premikajočo se glavo;

6. hranilnik iz železa ali jekla, v obliki miniaturnega pisemskega nabiralnika (približno 12 cm visok, z osnovo približno 5 × 6 cm), rdeče barve, z luknjico na zadnji strani, da se lahko obesi na steno, z režo na sprednji strani za vnašanje kovancev in z vratci s ključavnico;

ker so v skupni carinski tarifi v prilogi k Uredbi Sveta (EGS) št. 950/68[2], nazadnje spremenjeni z Uredbo (EGS) št. 604/83[3], v tarifni številki 69.13 med drugim našteti kipci in drugi okraski, v tarifni številki 97.02 lutke in v tarifni številki 97.03 med drugim tudi druge igrače, v tarifni številki 39.07 izdelki iz plastičnih materialov, opisani v tarifnih številkah 39.01 do 39.06, v tarifni številki 44.27 med drugim okraski in drugi modni izdelki iz lesa, v tarifni številki 73.40 drugi izdelka iz železa in jekla in v tarifni številki 83.06 med drugim okraski iz navadnih kovin; ker se za uvrstitev prej navedenih proizvodov lahko upoštevajo zgoraj navedene tarifne številke;

ker navedeni proizvodi glede na njihovo zasnovo in uporabo nimajo osnovnih značilnosti igrač, niti, kar zadeva izdelke iz točk 2 do 5, lutk; ker torej izdelki iz točk 1, 2 in 3, 4, 5 in 6 torej niso izključeni iz Poglavij 69, 39 in 44 oziroma iz Oddelka XV glede na Opombe 2(f) k Poglavju 69, 1(q) k Poglavju 39, 1(o) k Poglavju 44 in 1(m) k Oddelku XV; ker pa izdelek iz točke 6 nima značilnosti okraska za notranjo dekoracijo, kakršni so okrasni izdelki ali stenski okraski iz tarifne podštevilke 83.06 A pojasnjevalnih opomb k nomenklaturi Sveta za carinsko sodelovanje;

ker ima prvih pet obravnavanih izdelkov zaradi oblike in okrasja značilnosti okraskov; ker niti njihova velikost niti funkcija hranilnika ne vplivata na njihove značilnosti okraskov; ker je torej prve tri izdelke treba uvrstiti v tarifno številko 69.13, četrtega v tarifno podštevilko 39.07 B V d), in petega v tarifno podštevilko 44.27 B; ker je šesti izdelek, ki se lahko obravnava na enak način kot škatle, škatlice in škatlice za pilule ter druge posode iz odstavka (B)(3) pojasnjevalne opombe k nomenklaturi Sveta za carinsko sodelovanje, ki se nanaša na tarifno številko 73.40, treba uvrstiti v navedeno tarifno številko v tarifno podštevilko B;

ker so ukrepi, določeni v tej uredbi, skladni z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Spodaj opisano blago se uvrsti v tarifno številko ali podštevilko skupne carinske tarife, ki je navedena za vsakega izmed teh izdelkov:

1. Keramični hranilnik v obliki prašička, približno 15 cm dolg in 9 cm visok, s cvetličnim motivom, z režo na hrbtu za vnašanje kovancev in s pokrovčkom iz mehke gume v okrogli odprtini na spodnji strani, skozi katero se kovanci vzamejo ven:

69.13 Kipci in drugi okrasni predmeti, in izdelki za osebni okras; pohištvo

2. Keramični hranilnik v obliki kipca starca (berača), približno 18 cm visok, z narisanim obrazom in obleko, z režo za vnašanje kovancev in s pokrovčkom iz mehke gume v okrogli odprtini na spodnji strani, skozi katero se kovanci vzamejo ven:

69.13 Kipci in drugi okrasni predmeti, in izdelki za osebni okras; pohištvo

3. Keramični hranilnik v obliki pingvina, približno 30 cm visok, z režo na zadnji strani za vnašanje kovancev in s ključavnico na spodnji strani:

69.13 Kipci in drugi okrasni predmeti, in izdelki za osebni okras; pohištvo

4. Plastični hranilnik v obliki pingvina, približno 16 cm visok, z rdečim šalom in režo na zadnji strani za vnašanje kovancev:

39.07 Izdelki iz materialov, kakršni so opisani v tarifnih številkah 39.01 do 39.06:

B. Drugo

V. Iz drugih materialov:

d) Drugo

5. Poslikan lesen hranilnik v obliki stilizirane podobe otroka, približno 16 cm visok, sestavljen iz cilindrične posode z režo za vnašanje kovancev, na kateri je lesen zamašek, ki se lahko odpre, da se lahko vzamejo ven kovanci, in ki je pritrjen na tri dele, ki predstavljajo roke in premikajočo se glavo:

44.27 Standardne svetilke, namizne svetilke in drug pribor za svetilke, iz lesa; izdelki za pohištvo, iz lesa, ki ne sodi v Poglavje 94; škatle, cigaretne doze, pladnji, sklede za sadje, okraski in drugi modni izdelki, iz lesa; škatle za nože, za risalni pribor ali za violine, in podobne škatle, iz lesa; izdelki iz lesa, za osebno uporabo ali okras, kakršne se običajno nosijo v žepu, ročni torbici ali na sebi; deli navedenih izdelkov, iz lesa:

B. Drugo

6. Kovinski hranilnik v obliki miniaturnega pisemskega nabiralnika (približno 12 cm visok, z osnovo približno 5 × 6 cm); rdeče barve, z luknjico na zadnji strani, da se lahko obesi na steno, z režo na sprednji strani za vnašanje kovancev in z vratci s ključavnico:

73.40 Drugi izdelki iz železa ali jekla

B. Drugo

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. aprila 1983

Za Komisijo

Karl-Heinz NARJES

Član Komisije

[1] UL št. L 14, 21.1.1969, str. 1.

[2] UL št. L 172, 22.7.1968, str. 1.

[3] UL št. L 72, 18.3.1983, str. 3.